༄༅། །བརྟན་བཞུགས་བསམ་པ་ལྷུན་གྲུབ་བཞུགས།
ན་མོ་གུ་རུ་བཛྲ་ཨཱ་ཙརྻ། བླ་མ་རྡོ་རྗེ་སློབ་དཔོན་ལ་ཕྱག་འཚལ་ལོ། །གངས་རིའི་ལྗོངས་འདིར་ཡོངས་
རྫོགས་བསྟན་པའི་བདག །ས་སྐྱའི་བླ་ཆེན་ཡབ་སྲས་ཁུ་དབོན་སོགས། །བསྟན་འཛིན་བརྒྱུད་པར་
92

འཇམ་མགོན་ཨ་མེས་ཞབས་ངག་དབང་ཀུན་དགའ་བསོད་ནམས་ཀྱི་གསུང་འབུམ། པོད་དང་པོ།
བཅས་ལ་གསོལ་བ་འདེབས་ཀྱི། །བསམ་དོན་འདི་དག་འགྲུབ་པར་བྱིན་གྱིས་རློབས། །མདོ་རྒྱུད་
མན་ངག་ཐུན་མོང་རིགས་གནས་སོགས། །ཤེས་བྱ་མ་ལུས་གཟིགས་པའི་ཐམས་ཅད་མཁྱེན། །བསྟན་
པའི་སྲོག་ཤིང་སྔགས་འཆང་ཀུན་དགའི་མཚན། །སྐུ་ཁམས་བཟང་ཞིང་སྐུ་ཚེ་མཐར་ཕྱིན་ཤོག །གང་
གི་བསྟན་པ་འཛིན་པའི་གདུང་གི་སྲས། །མྱུར་དུ་འབྱོན་ཞིང་དེ་རྒྱུན་བསྐལ་པའི་བར། །རྒྱུན་མི་ཆད་
སོགས་བཞེད་དོན་མ་ལུས་པ། །བཀའ་སྲུང་རྣམས་ཀྱིས་ཐོགས་མེད་སྒྲུབ་གྱུར་ཅིག །ཅེས་པ་འདིའང་
མདོ་སྔགས་ཀྱི་གཞུང་ལུགས་རབ་འབྱམས་ལ་མི་འཇིགས་པའི་སྤོབས་པ་ཐོབ་ཅིང༌། ཟབ་མོའི་ལམ་
ལ་གཅིག་ཏུ་གཞོལ་བའི་དགེ་སློང་རྡོ་རྗེ་འཛིན་པ་བཤེས་གཉེན་དམ་པ་བཀྲ་ཤིས་ཆོས་འཕེལ་གྱིས་
ལྷག་བསམ་དག་པས་བསྐུལ་བའི་ངོར། ས་སྐྱ་པ་ཤཱཀྱའི་དགེ་བསྙེན་པཎྜི་ཏ་མཁས་པ། སྔགས་འཆང་
ངག་དབང་ཀུན་དགའ་བསོད་ནམས་ཀྱིས་དཔལ་ས་སྐྱའི་ལྷ་ཁང་ཆེན་མོའི་ཤར་ལྷོ་རིག་འཛིན་ཕོ་བྲང་
དུ་ཡུད་ཙམ་ཞིག་ལ་བྲིས་པ་འདིས་བསམ་པ་ཇི་ལྟ་བ་བཞིན་འགྲུབ་པར་གྱུར་ཅིག །དྷརྨེ་ཨུ་ད་ཡ་
མསྟུ༎ ༎
93

དཔལ་ས་སྐྱ་པའི་བླ་མ་དམ་པ་རྣམས་ལ་བསྟོད་པ་པདྨ་རཱ་གའི་ཕྲེང་བ་སོགས་བསྟོད་ཚོགས་སྐོར།